stanford-oval/wikipedia huggingface dataset:
Patton

Patton voi tarkoittaa seuraavia:
Brad Patton (s. 1972), australialainen taitoluistelija ja pornonäyttelijä
Candice Patton (s. 1988), yhdysvaltalainen näyttelijä
Charlie Patton (1891–1934), yhdysvaltalainen delta-blues -laulaja ja -kitaristi
Chris Patton (s. 1971), yhdysvaltalainen näyttelijä ja ääninäyttelijä
Chuck Patton, yhdysvaltalainen animaatio-ohjaaja ja animaattori
Darvis Patton (s. 1977), yhdysvaltalainen pikajuoksija
Fiona Patton (s. 1962), kanadalainen kirjailija
George S. Patton Sr. (1833–1864), yhdysvaltalainen sotilas, Amerikan konfederaation armeijan eversti
George S. Patton (synt. George William Patton, 1856–1927), yhdysvaltalainen poliitikko ja asianajaja
George S. Patton Jr. (1885–1945), yhdysvaltalainen panssarikenraali
Mark Patton (s. 1964), yhdysvaltalainen näyttelijä
Mel Patton (1924–2014), yhdysvaltalainen pika- ja viestijuoksija, olympiavoittaja
Mike Patton (s. 1968), yhdysvaltalainen metallimusiikin laulaja
Paula Patton (s. 1975), yhdysvaltalainen näyttelijä
Peter Patton (1876–1939), brittiläinen jääkiekkoilija ja urheiluvaikuttaja
Robert M. Patton (1809–1885), yhdysvaltalainen Whig-poliitikko, Alabaman kuvernööri 1865–1867.
Will Patton (s. 1954), yhdysvaltalainen näyttelijä
Panssarikenraali Patton, elokuva vuodelta 1970
kenraali George S. Pattonin mukaan nimensä saaneita yhdysvaltalaisia panssarivaunuja:
M47 Patton
M48 Patton
M60 Patton
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patton”, voi hakea sivunnimihaulla, laajalla sivunnimihaulla tai tekstihaulla.
Salibandyn Champions Cup 2013

| --- | --- |
Champions Cup 2013

Joukkueet: Miehet: 6 Naiset: 6
Isäntämaa:  Suomi
Kaupungit: Tampere
Ajankohta: 2.–6. lokakuuta 2013
Miehet
 Kultaa:  Falun
 Hopeaa:  SPV
Naiset
 Kultaa:  Rönnby IBK
 Hopeaa:  SB-Pro
  ← 2012 :  2014 →  
Champions Cup 2013 oli järjestyksessään 21. salibandyn seurajoukkueiden Euroopan-mestaruusturnaus. Se pidettiin 2.-6. lokakuuta 2013 Tampereella. Champions Cupin voitti 2013 miehissä ruotsalainen IBF Falun ja naisissa niin ikään ruotsalainen Rönnby IBK.
Turnaukseen osallistui, Suomen, Ruotsin, Sveitsin ja Tšekin mestarit, toinen joukkue järjestäjämaasta ja 2012 EuroFloorball Cupin voittaja.
Ossie Davis

| Ossie Davis |
| --- | --- |

Henkilötiedot
Koko nimi:  Raiford Chatman ”Ossie” Davis
Syntynyt: 18. joulukuuta 1917 Cogdell, Georgia
Kuollut: 4. helmikuuta 2005 (87 vuotta) Miami, Florida
Kansalaisuus:  Yhdysvallat
Ammatti:  näyttelijä ja elokuvaohjaaja
Aiheesta muualla
IMDb 
Elonet
Raiford Chatman ”Ossie” Davis (18. joulukuuta 1917 Cogdell, Georgia – 4. helmikuuta 2005 Miami, Florida) oli yhdysvaltalainen näyttelijä ja elokuvaohjaaja. Hän voitti Emmyn ja oli ehdolla Golden Globen saajaksi.
Georgian osavaltiossa syntynyt Davis aloitti uransa teatterissa ja teki elokuvadebyyttinsä vasta vuonna 1950. Hänet muistetaan esimerkiksi useista Spike Leen teoksista. Ohjaajana hän teki itse viisi elokuvaa 1970-luvulla. Hän oli myös tunnettu mustien oikeuksien puolestapuhuja.
Davis esiintyi varsin vanhaksi saakka; vielä yli 85-vuotiaana hänellä oli rooli televisiosarjassa L-koodi. Hän oli kuollessaan Floridassa 87-vuotias. Leskeksi jäi Ruby Dee, jonka kanssa Davis oli ollut naimisissa vuodesta 1948. Pari sai vuonna 2000 Screen Actors Guildin palkinnon elämäntyöstä; niin ikään pariskunta jakoi vuonna 1995 National Medal of Artsin.
Aiheesta muualla

Ossie Davis Internet Movie Databasessa. (englanniksi)
Pallerokämmekät

| Pallerokämmekät |
| --- | --- |
 Miehenkämmekkä (Orchis mascula)
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Orchidoideae
Tribus::  Orchideae
Alatribus::  Orchidinae
Suku::  Pallerokämmekät Orchis  L.
Katso myös
   Pallerokämmekät Wikispeciesissä   Pallerokämmekät Commonsissa 
Infobox OKNimi-testi OK: 
Pallerokämmekät eli kämmekät (Orchis) on orkideasuku ja kämmekkäkasvien (Orchidaceae) heimon tyyppisuku. Suvun tieteellinen nimi tarkoittaa kiveksiä kreikaksi, mikä viittaa pallerokämmeköiden munanmuotoisiin, maanalaisiin juurimukuloihin. Pallerokämmekkälajeja on 23 ja lisäksi risteymälajeja. Risteymiä on enemmän kuin aitoja lajeja.
Lajeja

Suomessa luonnonvaraisena kasvavat kaksi lajia ovat:
miehenkämmekkä (Orchis mascula) Esiintyy Euroopassa, Suomessa hyvin harvinaisena Ahvenanmaalla.
soikkokämmekkä (Orchis militaris) Esiintyy Euroopassa, Suomessa hyvin harvinaisena maan eteläisimmässä osassa Ahvenanmaalta Etelä-Karjalaan.
Muita lajeja:
nukkekämmekkä (Orchis anthropophora, aiemmin Aceras anthropophorum)
italiankämmekkä (Orchis italica)
paijakämmekkä (Orchis patens)
ranskankämmekkä (Orchis provincialis)
hilkkakämmekkä (Orchis purpurea) Esiintyy Euroopassa.
vuorikämmekkä (Orchis scopulorum, syn. O. mascula subsp. scopulorum)
myssykämmekkä (Orchis simia)
alppikämmekkä (Orchis spitzelii) Esiintyy Euroopassa.
Pallerokämmeköihin aiemmin sijoitettuja lajeja:
ruusukekalkkikämmekkä (Orchis morio → Anacamptis morio, suku kalkkikämmekät)
liihokämmekkä (Orchis papilionacea → Anacamptis papilionacea) Esiintyy Itäisellä Välimerellä.
helmakämmekkä (Orchis tridentata → Neotinea tridentata, suku kilinkämmekät) Esiintyy Itäisellä Välimerellä.
palokilinkämmekkä eli palokämmekkä (Orchis ustulata → Neotinea ustulata)
Aiheesta muualla

Finto: Kassu – Kasvien suomenkieliset nimet: Orchis
Suomen Lajitietokeskus: Pallerokämmekät – Orchis
Soikkokämmekän kukkia.
Parodia

Parodia eli ivamukaelma on ivallinen, piikittelevä, liioitteleva tai koominen toisen (yleisön tunteman) teoksen jäljitelmä (myös pienet viittaukset kohteeseen riittävät). Alkuperäinen teos tehdään naurunalaiseksi. Parodia voi kohdistua myös johonkin lajityyppiin, jolloin irvaillaan lajityypin kliseille. Reaalimaailmankin asioita voi parodioida, kuten jonkun elämäntyyliä.
Parodia muistuttaa satiiria. Erona on se, että parodialla tarkoitetaan teoksen mukaelmaa, kun taas satiiri kohdistaa ivan yhteiskunnan vääryyksiin ja heikkouksiin sekä ihmisten paheisiin. Niinpä satiirinen elokuva käsittelee yhteiskunnallista ilmiötä tai paheellisesti toimivaa henkilöä, kun taas parodinen elokuva mukailee toista elokuvaa tai kokonaista lajityyppiä. Merkitykset ovat kuitenkin osittain sekoittuneet: parodiaa käytetään myös satiirisen merkityksessä tai se voidaan lukea satiirin alalajiksi. Ne eroavat puhtaasta komiikasta sikäli, että ne käyttävät naurua kuvauskohdetta vastaan. Ivailussa ei herätetä suvaitsevuutta tai myötäelämistä kohteeseensa.
Yksi tunnetuimmista ja suosituimmista nykyajan parodiakirjailijoista on Terry Pratchett Kiekkomaailma-sarjallaan.
Tunnettuja parodioita > Kirjallisuus

Loru sorbusten herrasta (Taru sormusten herrasta -kirja)
Linnunradan käsikirja liftareille (scifi)
Barry Trotter (Harry Potter)
Juha Hurme: Ylistalon huussissa (Volter Kilven kirja Alastalon salissa)
Tunnettuja parodioita > Elokuva ja televisio

Avaruusboltsit (Tähtien sota)
Hei me rokataan! aka. This Is Spinal Tap (rock-dokumentit)
Star Wreck (Star Trek ja Babylon 5)
Austin Powers (James Bond)
The Comebacks (urheiluelokuvat)
Spy Hard – lupa läikyttää (toimintaelokuvat)
London Tipton (Paris Hilton)
Rainier Wolfcastle (Arnold Schwarzenegger)
A.U.T.O. (K.I.T.T.)
Viidakon Ykä (Tarzan)
Studio Julmahuvin ja Petteri Summasen Roudasta rospuuttoon (suomalainen tv-draama)
Putous, alun perin parodia tosi-tv:stä
Walk Hard: The Dewey Cox Story (2007) (muusikkoelämäkertaelokuvat)
Tunnettuja parodioita > Musiikki

"Weird Al" Yankovic: Smells Like Nirvana (Nirvanan ”Smells Like Teen Spirit” -hitti)
Martti "Huuhaa" Innanen: Elsa, kohtalon lapsi (suomalainen tango)
Vexi Salmi ja Heikki Annala: Elämän valttikortit
Simo Salmisen ja Spede Pasasen Rotestilaulu (protestilaulut)
Kari Kuuvan Tango pelargonia, 1964 (tango)
Irwin Goodmanin Marcello Magaroni (Umberto Marcato ja suomalainen tango)
Vasikoiden marssi (natsimarssi Horst Wessel Lied.)
Eppu Normaalin Murheellisten laulujen maa (iskelmämusiikki)
The Rutles (The Beatles)
Tunnettuja parodioita > Muut

Akira Toriyamanselvennä Neko Majin Z (Dragon Ball Z)
Uncyclopedia ja Hikipedia (Wikipedia)
Juhani Peltosen kuunnelma Elmo, urheilija (Paavo Noposen ja Pekka Tiilikaisen urheiluselostukset sekä erilaiset huippu-urheilun lieveilmiöt)
Laki

Laki satiirin ja parodian suojalle on toisinaan ristiriidassa tekijänoikeuksien kanssa, etenkin verkkolevityksessä olevat työt törmäävät eri maiden käytäntöihin.
EFFI on kritisoinut Helsingin hovioikeuden päätöstä parodiaan liittyvästä asiassa.
Kirjallisuutta

Alén-Savikko, Anette: ”Vakavasti otettava (va)iva – tekijänoikeudellisia huomioita parodiasta”, Oikeus, tieto ja viesti: Viestintäoikeuden vuosikirja 2015, s. 196–259.  (Toimittanut Päivi Korpisaari)  Helsinki:  Helsingin yliopiston oikeustieteellinen tiedekunta, 2016.  ISBN 978-951-51-0918-7.
Hietanen, Herkko: Pelleily sallittu? Parodia tekijänoikeuden rajoituksena. Defensor Legis, 2009, nro 1.  Artikkelin verkkoversio. (PDF)
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Am I Right? -sivusto on omistautunut musiikkiparodioille. (englanniksi)
Laine, Jarkko: Mahdotonta menoa Turun Sanomat.  17.3.1998.
Rubberduck Jones

| Rubberduck Jones> Henkilötiedot |
| --- | --- |
Syntynyt: 13. maaliskuuta 1960 (ikä 64)
Muusikko
Tyylilajit:  rock  hard rock glam rock rock and roll punk  blues
Yhtyeet:  Trash, Pelle Miljoona & 1980 (1978-1979, 2004-2007), Sehr Schnell, Problems?, Pelle Miljoona Oy, Suspenders, Hurmos ja Los Hermos Band
  [ Muokkaa Wikidatassa ] [ ohje ]  
Rubberduck Jones (oik. Nisse Tapani Rikama, entiseltä sukunimeltään Poutanen, s. 13. maaliskuuta 1960) on suomalainen rock-kitaristi ja lauluntekijä, joka on soittanut muun muassa yhtyeissä Trash, Pelle Miljoona & 1980 (1978-1979, 2004-2007), Sehr Schnell, Problems?, Pelle Miljoona Oy, Suspenders, Hurmos ja Los Hermos Band. Jones soittaa kitarasoolon muun muassa "Tahdon rakastella sinua" -kappaleessa. Hänen säveltämiään kappaleita ovat muiden muassa Pelle Miljoona & 1980 -yhtyeen levyttämät kappaleet ”Ajassa tapahtuu”, ”Juosten kohti elämää”, ”Mua valvotaan”, ”Rakastava voima”, ”Tämä sukupolvi” ja ”Vallankumous kulttuuriin”.
Rubberduck Jones on toiminut myös tuottajana muun muassa Ratsian ensimmäisellä albumilla ja Widowsin ensimmäisellä singlellä.
Yksityiselämä

Jones sairastui 1980-luvulla skitsofreniaan.
Pekka Tukia

Pekka Pertti Tukia (s. 3. marraskuuta 1945 Pihtipudas) on suomalainen matemaatikko ja professori.
Tukia väitteli filosofian tohtoriksi Helsingin yliopistossa vuonna 1972 tutkielmalla On Discrete Groups of the Unit Disk and their Isomorphims. Hän työskenteli yliopiston matematiikan laitoksen assistenttina 1967–1982, Suomen Akatemian vanhempana tutkijana 1981–1982, matematiikan apulaisprofessorina 1983–1993 ja professorina vuodesta 1993. Hän on vieraillut tutkijana Ruotsissa, Ranskassa, Yhdysvalloissa ja Britanniassa.
Rony Rex

| Rony Rex |
| --- | --- |

Henkilötiedot
Koko nimi:  Rony Vartio
Syntynyt: 20. huhtikuuta 1989 (ikä 35) Espoo
Muusikko
Aktiivisena:  2013–
Tyylilajit:  elektroninen, house
Levy-yhtiöt:  Youth Control, Kitsuné, Needwant
Aiheesta muualla
Kotisivut
  [ Muokkaa Wikidatassa ] [ ohje ]  
Rony Vartio (s. 20. huhtikuuta 1989 Espoo), artistinimeltään Rony Rex, on suomalainen elektronisen musiikin artisti, DJ, tuottaja, promoottori ja radiojuontaja Helsingistä.
Ura

Vartio aloitti DJ-uransa Rony Rexinä vuonna 2013, ja vuonna 2014 hänet äänestettiin parhaaksi nousevaksi DJ:ksi Suomessa. Seuraavan vuosikymmenen aikana Rony on nähty esiintymässä useissa suomalaisissa festivaaleissa, kuten Flow Festival, Weekend Festival, Provinsissi ja Ruisrock. Vartio järjesti samanaikaisesti myös omia Floorluv (2011–2014), Lasermehu (2015–) ja Talli (2017–2019) -klubitapahtumiaan.
Rony Rex teki debyyttijulkaisunsa vuonna 2017 singlellään ”Sticky Fingers” oululaisella Youth Control -levy-yhtiöllä. Myöhemmin hän on tehnyt kappaleita yhdessä kansainvälisten artistien, kuten Carla Monroen (Milk It, 2019), joka päätyi myös amerikkalaisen Billboardin Dance Chart -listalle, GIRLI:n (Cold Feet, 2020), GFOTY:n (Mile High, 2020), SACREN (Awake Me, 2021) ja TT The Artistin (Heat & Direct Me, 2022) kanssa.
Vartion musiikkia on synkronoitu useisiin kansainvälisiin mainoskampanjoihin ja muuhun mediaan. Synkronointitapauksia ovat muun muassa Nickelodeon Kids’ Choice -palkintojen mainos vuonna 2020 (Milk It), Stella McCartneyn Pariisin Muotiviikkojen Show 2020 (Mona Lisa), kaksi Yves Saint Laurentin meikkikampanjaa vuosina 2021 ja 2022 (Milk It), So You Think You Can Dance Yhdysvaltojen vuoden 2022 kaudella 17 (Snake). ”Milk It” -kappaletta on myös käytetty Love Island 2021 UK -sarjassa sekä Netflixin vuoden 2022 Inventing Anna -sarjassa.
Vartio juonsi omaa elektronisen musiikin ohjelmaansa Bassoradiolla vuosina 2016–2018. Vuonna 2018 Vartio siirtyi Bassoradiolta YleX:lle, jossa hän juontaa viikoittaista ”uuden klubimusiikin ohjelmaa”.
Diskografia > EP-levyt

F*cked It Up EP (2017)
F*cked It Up (Remixes) (2017)
Night Time CV (2021)
Diskografia > Singlet

Sticky Fingers (2017)
Lift Yo Legs (2018)
Lift Yo Legs (Remixed) (2018)
Beepa (2018)
Mona Lisa (2019)
Milk It (2019)
Surge (2020)
Drip (2020)
Mile High (Remixed) (2020)
Cold Feet (2020)
Drip (Remixed) (2020)
Snake (2020)
The Funk (2020)
Snake - Dots Per Inch Remix (2020)
Snake - Clerk Remix (2020)
Snake - Valy Mo Remix (2020)
Fabric (2021)
Storm (2021)
Awake Me (2021)
Dead of Night (2021)
Alligator (2022)
Heat (2022)
Storm - Max Ada Remix (2022)
Direct Me (2022)
Diskografia > Remixit

Lake Jons - Colors - Rony Rex Remix (2017)
TRU Concept - In Control - Rony Rex Remix (2019)
Pat Lok - Know Me - Rony Rex Remix (2019)
Keljet - Do This - Rony Rex Remix (2019)
MKJ - Time - Rony Rex Remix (2020)
SACRE - 09:00PM THE COCONUT BAR - Rony Rex & Kristian Lindell Remix (2020)
warner case - in the dark - Rony Rex Remix (2020)
Nelli Milan - Massii - Rony Rex Remix (2022)
Aiheesta muualla

Rony Rexin kotisivut
Ossining

| Ossining |
| --- | --- |

 Ossining
 Koordinaatit: 41°9′45.47″N, 73°51′41.75″W 
Valtio:  Yhdysvallat
Osavaltio:  New York
Aikavyöhyke:  UTC-5
 – Kesäaika:  UTC-4
 
 www.townofossining.com 
Infobox OKVirheellinen NIMI-arvo: 
Ossining on kunta Westchesterin piirikunnassa New Yorkin osavaltiossa, Yhdysvalloissa. Ossining sijaitsee 50 kilometriä New Yorkista pohjoiseen, ja kaupunki tunnetaan etenkin New Yorkin osavaltionvankilasta Sing Singistä.
Vuonna 2014 Movoto-kiinteistöyhtiö valitsi Ossiningin New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.
Aiheesta muualla

Kuvia tai muita tiedostoja aiheesta Ossining Wikimedia Commonsissa
Pekka Tolkkinen

Pekka Tolkkinen on suomalainen mäkihyppääjä.
Tolkkinen osallistui mäkihypyn maailmancupiin kerran. Hän sijoittui tammikuussa 1981 Harrachovin osakilpailussa kymmenenneksi.
Rubbestadneset

| Rubbestadneset |
| --- | --- |
 Rubbestadneset
 Koordinaatit: 59°49′00″N, 5°16′00″E 
Valtio:  Norja
Lääni:  Vestland
Kunta:  Bømlo
Pinta-ala:  
 – Maa:  1,3 km²
Väkiluku (2023):  1 307
 – Väestötiheys:  1 005,4 as./km²
Infobox OKVirheellinen NIMI-arvo: 
Rubbestad on taajama Bømlon kunnassa Vestlandin läänissä Norjassa. Taajaman pinta-ala on 1,3 neliökilometriä ja asukasluku 1 307 vuoden 2023 alussa.
Aiheesta muualla

Kuvia tai muita tiedostoja aiheesta Rubbestadneset Wikimedia Commonsissa
Ruskohai

| Ruskohai |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Carcharhinus
Laji::  plumbeus
Kaksiosainen nimi
 Carcharhinus plumbeus  Nardo, 1827 
 Ruskohain levinneisyys
Katso myös
   Ruskohai Wikispeciesissä   Ruskohai Commonsissa 
Infobox OKVirheellinen NIMI-arvoIUCN-testi OK: 
Ruskohai (Carcharhinus plumbeus) on tiikerihaihin eli ihmishaihin (Carcharhinidae) kuuluva hailaji. Giovanni Domenico Nardo kuvasi lajin ensimmäisen kerran vuonna 1827.
Kuvaus

Ruskohai on tunnistettavissa sen ison selkäevän avulla. Se on keskimäärin 239 senttimetriä pitkä ja painaa noin 117 kilogrammaa. Ne voivat elää noin 34 vuotta. Niillä pyöristynyt kuono, joka on lyhyempi kuin suun leveys. Ne ovat sinertävänharmaita, ja niillä vaaleampi vatsa.
Ravinto

Ruskohain ruokavalio koostuu tyypillisesti pienistä luukaloista, kuten rummuttajista, napsijoista, mojaroista, sekä äyriäisistä, kuten ravuista ja katkarapuista.
Elinalue

Ruskohain levinneisyys alue on Länsi-Atlantti: Etelä-Massachusetts, Argentiina, Meksikonlahti, Bahamat, Kuuba ja etelä- ja länsi-Karibia. Itä-Atlanti: Portugali, Kongon demokraattinen tasavalta ja Välimeri. Indo-Tyynenmeren alue: Punainenmeri, Persianlahti ja Itä-Afrikka ja Havaijinsaaret. Tyynenmeren itäosa: Revillagigedo ja Galapagossinsaaret.
Elinalue > Elinympäristö

Ruskohai asuu rannikkovesillä ja se ui 20-65 metrin syvyydessä, mutta joskus se ui jopa 1 800 metrin syvyydessä . Se käy harvoin pinnalle. Suurimman osan elämästään se ui meren pohjassa. Se voi esiintyä myös lahdissa, joissa ja laguuneissa.
Lisääntyminen

Naaraspuolinen ruskohai synnyttää 1-14 poikasta. Poikanen on noin 56-75 senttimetriä syntymähetkellä. Sen raskausaika 12 kuukautta.
Kaksi ruskohaita
Ruskohai
Nuori ruskohai
Pathfinder: Kingmaker

| Pathfinder: Kingmaker |
| --- | --- |

Kehittäjä:  Owlcat Games
Julkaisija:  Deep Silver
Jakelija:  Steam, GOG.com, Humble Store, Microsoft Store ja Epic Games Store
Ohjaaja:  Alexander Mishulin
Taiteilija:  Victor Surkov
Säveltäjä:  Inon Zur
Ohjelmoija:  Alexey Drobyshevsky
Pelisarja:  Pathfinder RPG
Pelimoottori:  Unity
Julkaistu:   25. syyskuuta 2018
Lajityyppi:  tietokoneroolipeli
Pelimuoto:  yksinpeli
Ikäluokitus:  PEGI: 16
Alusta:  Linux, macOS, PlayStation 4, Windows, Xbox One
Jakelumuoto:  Digitaalinen jakelu, digitaalinen lataus ja Blu-ray-levy
Lisää peliartikkeleitaVideopelien teemasivulla
Infobox OK   : 
Pathfinder: Kingmaker on Owlcat Gamesin kehittämä ja Deep Silverin julkaisema tietokoneroolipeli, joka on julkaistu vuonna 2018 Linuxille, macOS:lle ja Windowsille.
Pelille julkaistu Definitive Edition julkaistiin 18. elokuuta 2020 päivityksenä ja PlayStation 4 sekä Xbox One -alustoille. Definitive Edition sisältää valinnan käyttää vuoropohjaista taistelumekaniikkaa, jonka sanotaan korjaavan pelin ongelmakohdan.
Juoni

Peli perustuu Pathfinder-roolipelin Kingmaker-kampanjaan. Pelaajahahmojen päämäärä on oman kuningaskunnan perustaminen. Restovin valtakunta lupaa palkaksi Stag Lord -rosvopäällikön surmaamisesta tämän hallitsemat erämaat.
Kehitys

Ennen julkaisua peli onnistui Kickstarter-rahoituksessa sen laajentamiseen. Maaliskuussa 2020 epäsuora seuraaja Pathfinder: Wrath Of The Righteous onnistui myös Kickstarter-rahoituksessaan. Jatko-osa on julkaistu kesällä 2021.
Vastaanotto

Peli on saanut Pelaaja-lehden arvostelussa arvosanaksi 8/10.
Peli on saanut IGN:n arvostelussa arvosanaksi 6.8/10.
Peli sai kritiikkiä bugeista, joita myöhemmin on korjattu päivityksillä.
Aiheesta muualla

Pathfinder: Kingmaker MobyGamesissa (englanniksi)
Pathfinder: Kingmaker - Definitive Edition MobyGamesissa (englanniksi)
Pekka Tsupari

Pekka Tsupari heinäkuussa 2012.
Pekka Tsupari (s. 24. tammikuuta 1960) on Elinkeinoelämän keskusliiton pk-johtaja. Hän on toiminut tehtävässä 2006 lähtien ja sitä ennen hän on ollut EK:n palveluksessa vuodesta 1990 alkaen. Tsupari on nimitetty Suomalaisen työn liiton toimitusjohtajaksi vuoden 2010 alusta alkaen. Ennen nimitystä hän toimi liiton johtokunnan varapuheenjohtajana 1999–2009.
Saku Nikkanen

Saku Nikkanen (s. 1977 Salo) on suomalainen sosialidemokraattinen poliitikko. Nikkanen on Salon kaupunginhallituksen puheenjohtaja ja kaupunginvaltuutettu. Siviiliammatiltaan hän on liikunnanohjaaja. Hänellä on vaimo ja kaksi lasta. Nikkanen valittiin eduskuntaan vuoden 2023 eduskuntavaaleissa Varsinais-Suomen vaalipiiristä.
Petteri Monni

Petteri Joonas Monni (s. 31. maaliskuuta 1990 Jyväskylä) on suomalainen aitajuoksija. Hänen päämatkansa on 400 metrin aidat. Monni edustaa Jyväskylän Kenttäurheilijoita ja häntä valmentaa Jarkko Finni. Vuoteen 2013 häntä valmensi Hanna Fredrikson ja vuosina 2013–2015 Petteri Jouste.
Monni on nelinkertainen 400 metrin aitojen suomenmestari. Hän voitti ensimmäisen kerran SM-kultaa Kajaanin Kalevan kisoissa 2010, joissa hän juoksi ajan 51,26 parantaen entistä ennätystään 1,42 sekuntia. Hän uusi mestaruutensa Turun Kalevan kisoissa 2011 ajalla 51,86. Kaudella 2011 hän paransi ennätystään 22-vuotiaiden EM-kisoissa aikaan 51,09. Vaasan Kalevan kisoissa 2013 hän voitti Suomen-mestaruuden ajalla 51,35 ja Oulussa 2016 ajalla 51,50. SM-hopeaa Monni on saanut kahdesti, vuosien 2012 ja 2014 Kalevan kisoissa. Pronssia hän saavutti vuosina 2015 ja 2018.
Sisäratojen SM-kilpailuissa hän on saanut 200 metrin juoksussa pronssia 2012, 400 metrin juoksussa kultaa 2011 ja hopeaa 2008, 2010, 2012, 2014 ja 2017. Viestijuoksussa hän saavutti kultaa 2017 (4 × 200 m), hopeaa 2013 (4 × 200 m) ja pronssia 2015 (4 × 300 m).
Viestijuoksun SM-kilpailuissa Monni sai 4 × 100 metrin viestissä hopeaa vuosina 2016 ja 2017, pronssia vuosina 2010 ja 2013 sekä 4 × 400 metrin viestissä pronssia 2010.
Aikuisten maaottelussa Monni kilpaili ensimmäisen kerran vuonna 2010 sijoittuen 400 metrin aitajuoksussa neljänneksi. 400 metrin aidoissa hän on ollut toinen 2011 ja kolmas 2016. 400 metrin juoksussa hän oli kolmas 2012. Helsingin EM-kilpailuissa 2012 Monni karsiutui 400 metrin aitajuoksun alkuerissä ajalla 51,73 s.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,64 | Jyväskylä | 11. kesäkuuta 2015 |
| 200 m | 21,84 | Espoo | 2. elokuuta 2009 |
| 300 m | 37,22 | Äänekoski | 9. elokuuta 2006 |
| 400 m | 47,63 | Espoo | 5. kesäkuuta 2011 |
| 400 m aj | 51,09 | Ostrava | 15. heinäkuuta 2011 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,89 | Jyväskylä | 16. helmikuuta 2013 |
| 200 m | 21,68 | Jyväskylä | 7. helmikuuta 2015 |
| 300 m | 34,60 | Jyväskylä | 14. tammikuuta 2017 |
| 400 m | 48,67 | Steinkjer | 11. helmikuuta 2012 |
| 300 m aj | 38,81 | Kuopio | 28. helmikuuta 2010 |
Rokotusinfo

| Rokotusinfo ry |
| --- | --- |
Perustettu:  2002
Jäsenmäärä:  ?
Aiheesta muualla
rokotusinfo.fi
Infobox OKNimi-testi OK: 
Rokotusinfo ry on vuonna 2002 perustettu suomalainen yhdistys, joka on maininnut tavoitteekseen muun muassa edistää kunkin itsemääräämisoikeutta omien ja lastensa rokotusten tai rokottamattomuuden suhteen sekä edistää monipuolisen rokotuksiin liittyvää informaation saatavuutta. Yhdistys ei edusta terveydenhuollon ammattilaisia tai heidän näkemyksiään. Yhdistystä pidetään tosiasiallisesti rokotusvastaisena.